BANPU วอลุ่มทะลัก-พุ่งกระฉูด7% คาดนักลงทุนเก็งกำไรทางเทคนิค-ราคาหุ้นต่ำบุ๊ก
BANPU วอลุ่มทะลัก-พุ่งกระฉูด7% คาดนักลงทุนเก็งกำไรทางเทคนิค-ราคาหุ้นต่ำบุ๊ก
BANPU วอลุ่มทะลัก-พุ่งกระฉูด7% คาดนักลงทุนเก็งกำไรทางเทคนิค-ราคาหุ้นต่ำบุ๊ก
9 ต.ค. 2562

ผู้สื่อข่าวรายงานว่า บริษัท บ้านปู จำกัด (มหาชน) หรือ BANPU ณ เวลา 16.08 น. อยู่ที่ระดับ 13.30 บาท บวก 0.90 บาท หรือ 7.26% ด้วยมูลค่าซื้อขาย 1.79 พันล้านบาท คาดซื้อเก็งกำไรทางเทคนิค และเข้าซื้อหลังราคาร่วงแรงเกินพื้นฐานเนื่องจากราคาหุ้นปัจจุบันต่ำกว่ามูลค่าหุ้นทางบัญชีที่ระดับ 15.15 บาท

บล.ซีจีเอส-ซีไอเอ็มบี ระบุว่า (BANPU TB; THB 12.50) – ซื้อ แนวต้าน : 13.00 และ 13.40 แนวรับ  : 12.40 และ 12.20 โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงจากแรงขายทำกำไรในระยะสั้นเข้าใกล้แนวรับของกรอบแนวโน้มขาขึ้นในระยะสั้น
MACD ปรับตัวเพิ่มขึ้นเหนือเส้นค่าเฉลี่ยทดสอบระดับ 0 เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 50
แนะนำซื้อ BANPU โดยมีแนวรับที่ 12.40 และ 12.20 เพื่อคาดหวังการปรับตัวเพิ่มขึ้นไปทดสอบแนวต้านที่ 13.00 และ 13.40 เป็นจุดขายทำกำไร STOP LOSS ถ้าราคาหุ้นปิดต่ำกว่า 12.00 ลงไป
อย่างไรก็ตามขณะนี้ BANPU อยู่ระหว่างโครงการซื้อหุ้นคืนของบริษัทเพื่อการบริหารทางการเงิน (Treasury Stocks) โดยบริษัทมีวงเงินสูงสุดไม่เกิน 5,000 ล้านบาท และจำนวนหุ้นที่จะซื้อคืนไม่เกิน 385 ล้านหุ้น หรือคิดเป็นไม่เกิน 7.5% ของหุ้นที่จำหน่ายได้แล้วทั้งหมด โดยจะเป็นการเข้าซื้อในตลาดหลักทรัพย์ฯ และมีกำหนดระยะเวลาซื้อหุ้นคืน 6 เดือน นับตั้งแต่วันที่ 13 กันยายน 2562 ถึงวันที่ 10 มีนาคม 2563
สำหรับการซื้อหุ้นคืนครั้งนี้เพื่อเป็นการบริหารสภาพคล่องส่วนเกินของบริษัทอย่างมีประสิทธิภาพ รวมถึงมีผลทำให้อัตราส่วนทางการเงินปรับตัวดีขึ้น จากจำนวนหุ้นที่ลดลงจะทำให้อัตรากำไรสุทธิต่อหุ้น (EPS) ปรับตัวดีขึ้น ส่งผลให้การประเมินมูลค่าต่อหุ้นพื้นฐานปรับตัวสูงขึ้น นอกจากนี้ยังเป็นการส่งสัญญาณแก่ผู้ลงทุนถึงสถานะการเงินที่แข็งแกร่งของบริษัท และความเชื่อมั่นต่อความสามารถในการทำกำไรของบริษัท ที่มูลค่าพื้นฐานน่าจะมีมูลค่าที่สูงกว่าราคาตลาดในปัจจุบันที่ปรับลดลงจากภาวะตลาดหุ้นที่ผันผวน